Vlugte, kos en blomme: Sisulu spandeer miljoene  Lindiwe Sisulu (Foto: GCIS) Die departement van menslike nedersettings, water en sanitasie het in die termyn van Lindiwe Sisulu as minister amper R290 miljoen aan reise, vlugte, verblyf, spyseniering en blomme spandeer. Dit is onthul in antwoord op ŉ parlementêre vraag van DA-LP Emma Louise Powell. Sisulu is in Augustus verlede jaar as minister van toerisme aangestel. In die 2018/’19-boekjaar is daar R68 531 385 aan reis bestee, R26 230 031 aan vlugte, R11 365 036 aan verblyf, R7 775 699 aan spyseniering en R18 245 aan blomme. In die 2019/’20-boekjaar is daar R68 211 236 aan reis bestee, R28 611 599 aan vlugte, R13 115 787 aan verblyf, R18 788 746 aan spyseniering en R4 200 aan blomme. In die 2020/’21-boekjaar is daar R25 015 936 aan reis bestee, R6 421 952 aan vlugte, R4 103 731 aan verblyf, R11 386 717 aan spyseniering en R12 558 aan blomme.